Den nåværende flaggstangen på Flaggstaff Hill.
«Hone Heke fells the flagstaff at Kororareka». maleri av Arthur David McCormick.
**Flagstaff Hill** (*Maiki Hill*) er et høydedrag ved Russell i Bay of Islands på New Zealand. Flaggstanga på høydedraget har spilt en stor rolle i forholdet mellom de lokale maoriene fra Ngāpuhi iwien (stamme) og tidlige britiske kolonister.

Historikk
---------

Etter at Waitangitraktaten ble underskrevet i Waitangi i februar 1840 ble forholdet mellom de britiske kolonistene og Ngāpuhi forverret. Hone Heke, en lokal maorihøvding, så på flaggstangen med det britiske flagget på Flagstaff Hill som symbolet på Ngāpuhi-stammens tap av landområder og kontroll etter Waitangitraktaten. Det er flere grunner til dette synet, blant annet at New Zealands hovedstad hadde blitt flyttet fra nærliggende Russell til Auckland i 1841 og at kolonimyndighetene hadde innført toll på skip som kom inn i Bay of Islands. Disse og andre handlinger fra kolonimyndighetene hadde redusert handelen mellom Ngāpuhi og utenlandske skip. Handelsmenn i Bay of Islands hadde også skapt mer problemer med å hevde at flaggstangen, med dronningens flagg viste at landet (maori: whenua) nå var dronningens land og at Ngāpuhi ikke lenger var herre i eget hus, men slaver av dronning Victoria.

Flaggstangen ble felt første gang den 8. juli 1844 av Te Haratua, en av Hone Hekes allierte. Heke hadde selv planlagt å hugge ned flaggstangen men hadde blitt overtalt av biskop William Williams til å avstå fra det. Flaggstangen ble erstattet og soldater ble sendt for bevokte den. 10. januar 1845 ble flaggstangen igjen felt, denne gangen av Hone Heke. 18. januar 1845 ble en ny jernbelagt flaggstang satt opp. Den neste morgenen var den blitt felt på ny av Hone Heke. Det neste angrepet på flaggstangen var langt mer alvorlig da Hone Hekes krigere angrep vaktposten og drepte forsvarerne og felte flaggstangen for en fjerde gang. Samtidig angrep Te Ruki Kawiti og hans krigere byen Kororareka. Dette var begynnelsen på det som er kjent som Flaggstangkrigen (*Flaggstaff War* eller *Northern War*). I 1846 underskrev Hone Heke og Te Ruki Kawiti fredsavtalen med kolonimyndighetene som valgt å ikke sette opp flaggstangen på ny.

Flaggstangen som nå står ved Kororareka ble satt opp i januar 1858 av Kawitis sønn Maihi Paraone Kawiti, flagget ble kjent som Whakakotahitanga (maori for «i ett med dronningen», *«being at one with the Queen»*). Ytterligere symbolsk var at de 400 Ngāpuhikrigerne som satte opp flaggstangen var fra den delen av Ngāpuhi-iwien som kjempet mot kolonimyndighetene under flaggstangkrigen.

Referanser
----------

1. ↑  A. H. McLintock (1966). «HEKE POKAI, Hone». An Encyclopaedia of New Zealand. Besøkt 19. september 2011.
2. ↑  Rankin, Freda (1. september 2010). «Heke Pokai, Hone Wiremu». Dictionary of New Zealand Biography. Te Ara - the Encyclopedia of New Zealand. Besøkt 17. september 2011.
3. 1 2  Carleton, Hugh (1874). *Vol. II, The Life of Henry Williams*. Early New Zealand Books (ENZB), University of Auckland Library. s. 76–84.
4. ↑  Colenso, William (1890). *The Authentic and Genuine History of the Signing of the Treaty of Waitangi*. Wellington: By Authority of George Didsbury, Government Printer. Besøkt 16. september 2011.
5. 1 2 3  Cowan, James (1922). «Volume I: 1845–1864». *The New Zealand Wars: a history of the Maori campaigns and the pioneering period*. Wellington: R.E. Owen. s. 73–144.
6. ↑  «The sacking of Kororareka». Ministry for Culture and Heritage - NZ History online. 3. april 2009. Besøkt 4. oktober 2011.
7. 1 2  Carleton, Hugh (1874). *Vol. II, The Life of Henry Williams*. Early New Zealand Books (ENZB), University of Auckland Library. s. 328–331.

|  |  |
| --- | --- |
| Oppslagsverk/autoritetsdata | GeoNames
 |